РЕПУБЛИКА СРБИЈА

ОПШТИНА БОГАТИЋ

ОПШТИНСКА УПРАВА

Одељењe за привреду, финансије

и локално - економски развој

Број: 404-26/2019-02

Датум: 10.10.2019.године

Б o г а т и ћ

У складу са чланом 63. Закона о јавним набавкама („Службени гласник Републике Србије” бр. 124/12, 14/15 и 68/2015) у поступку јавне набавке бр. 1.3.5 радови на реконструкцији путева на подручју општине Богатић, заинтересована лица су поставила питања и затражила појашњење конкурсне документације, те Наручилац овим путем доставља питања заинтересованих лица и свој одговор.

ПИТАЊЕ бр.1

Молим Вас да тачно прецизирате у делу технички капацитет на страни 20 од 42 и 25 од 42 под редним бројем 15. где пише тестера за чишћење асфалта и бетона,верујем да је грешком тако уписано.  
  
 Да ли уместо лиценце 712 или 812 прихватате лиценцу дипломираног грађевинског инжењера 410 или 415 пошто обухватају исту делатност, а веће образовање?

ОДГОВОР:

Приликом израде конкурсне документације дошло је до техничке грешке на страни 20 и 25 од 42 тако да уместо ,,тестера за чишћење асфалта и бетона“ треба да стоји,, тестера за сечење асфалта и бетона“ и иста ће бити исправљена кроз измену конкурсне документације.

Наручилац ће прихватити лиценцу дипломираног грађевинског инжењера 410 или 415 уместо лиценце 712 или 812.

ПИТАЊЕ бр. 2 :

У конкурсној документацији , 2. Додатни услови, на страни 19 од 42; 2) Пословни капацитет,Доказ : стоји ,, Уз сваку потврду обавезно доставити и копије уговора са окончаном ситуацијом ( може само прва и задња страна уговора и окончане ситуације.)“

Питање : „ С обзиром да изводимо радове на редовном одржавању државних путева првог и другог реда и да се за изведене радове према ЈП „ Путеви Србије“ по Уговору и припадајућим Анексима који немају рок важења не испостављају окончане већ само месечне ситуације, а да привремена ситуација број 12 за месец децембар садржи комплетне радове за наведену годину ( од јануара до децембра ), молимо за појашњење да ли се као доказ прихвата последња ситуација у години привремена ситуација број 12 за наведену годину?

ОДГОВОР:

Да, наравно да ће се као доказ прихватити последња ситуација у години јер садржи све комплетне радове за ту годину.

КОМИСИЈА ЗА ЈАВНУ НАБАВКУ